CJ nou deel van 'worsfamilie' in Ierland | Netwerk24
'Staak haatspraak teen buitelandse trokdrywers'
Stakende vragmotorbestuurders wat ander aanraai om buitelandse vragmotorbestuurders van hul voertuie en sleutels te beroof kom neer op blatante vreemdelingehaatspraak.
Britse gimnastiek ondersoek boelies
Die beheerliggaam vir gimnastiek in Brittanje (BG) het bevestig hy gaan 'n onafhanklike ondersoek doen oor bewerings van mishandeling en afknouery in die sport.
Usain Bolt, wenner van agt Olimpiese goue medaljes, het sy eersteling die eerste keer aan die wêreld voorgestel en ook haar unieke naam onthul.
Eskom het vir die tweede dag in 'n ry twee opwekkingseenhede verloor.
Al hoe meer mense wil aftreegeld onttrek
Die afgelope ruk was daar 'n skerp styging in die getal lede van aftreefondse wat hul geld wou onttrek.
02 Junie 2020 09:40
CJ Stander. Foto: Getty Images
Hellbent is in 2018 deur die voormalige Suid-Afrikaanse rugbyspelers Louis Ludik en Schalk van der Merwe begin.
Hellbent maak gebruik van prima-beesvleis van Noord-Iere plase, waarvan wors, frikkadelle en burgers gemaak word.
Die George-gebore Stander, 'n Britse en Ierse Leeu en Ierse en Munster-losvoorspeler, is as die maatskappy se handelsmerk-ambassadeur aangestel.
Stander se aanstelling is deur Ludik, die besturende direkteur van die maatskappy wat in Belfast gesetel is, gemaak. Die wors word in 142 supermarkte regoor Ierland verkoop.
"Ons is verheug dat so 'n vooraanstaande en gerespekteerde sportman in Ierland en die Verenigde Koninkryk ingestem het om ons oorspronklike produk te bevorder, veral in Ierland," het Ludik gesê.
"CJ het op 'n skaapplaas in Suid-Afrika grootgeword en beskik oor uitgebreide kennis van boerewors en ander vleisprodukte wat ons die laaste jaar in Ierland verwerk."
Oor sy aanstelling het Stander gesê, Hellbent het wors, burgers en frikkadelle gemaak wat op dieselfde vlak kan meeding as produkte in Suid-Afrika.
Stander (30) het 16 Superrugby-wedstryde vir die Bulle gespeel voor hy Ierland toe is. Hy het intussen 41 toetse vir sy aangenome land gespeel.
Hy het ook 141 wedstryde vir Munster gespeel en die Britse en Ierse Leeus in een toets verteenwoordig. – Sportredaksie